Alaquàs celebra el Dia de la Dona amb activitats durant tot el mes de març
01/03/2017

# Alaquàs celebra el Dia de la Dona amb activitats durant tot el mes de març

*   01/03/2017
*   [Drets](/categoria/22/0/drets)
*   [Imprimir](#)
*   Compartir
*    https://www.alaquas.org/documento.asp?id\_do=16040

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16040%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20Dia%20de%20la%20Dona%20amb%20activitats%20durant%20tot%20el%20mes%20de%20mar%C3%A7)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16040/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16040/01032017_dsc8263_3_Form_4.jpg)](https://www.alaquas.org/ficheros/documentos/2017/2/16040/01032017_dsc8263_3_Form_10.jpg "<a href='https://www.alaquas.org/ficheros/documentos/2017/2/16040/01032017_dsc8263_3_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el Dia de la Dona amb activitats durant tot el mes de març</a>")

Diverses xarrades, taules redones, events esportius i balls, una degustació internacional, projecció d'una pel·lícula, entrega de premis, tallers i exposicions ompliran la programació del 8 de Març

L’Ajuntament d’Alaquàs posa en marxa la programació amb motiu del 8 de Març, Dia Internacional de la Dona, al llarg tot el mes. El municipi busca donar visibilitat al paper de la dona i mostrar la invisibilitat que encara pateix en els àmbits tant personals com laborals. Les activitats seran molt diverses i començaran l'1 de març i finalitzaran el dia 26.

Les activitats donaran inici amb la xarrada “Què passa amb les dones? El rol femení al llarg del segle XX” a càrrec de Lluís Escartí i organitzat per l’EPA en la Sala Xemeneia del Castell d’Alaquàs amb col·laboració del Ajuntament a les 17 hores el 1 de març. El mateix dia a les 19 hores en la Casa de les Dones es realitzarà la taula redona “Invisibilitat en el llenguatge, en els mitjans de comunicació i en l’àmbit laboral organitzat per el Departament de la Dona.

Al dia següent, tindrà lloc una altra xarrada que tracta sobre les “Campiones invisibles”, que està organitzada per l’Associació Lilith a la Sala Xemeneia del Castell a les 19 hores. També es donarà inici a les Activitats Portes Tancades als IES del municipi amb corresponsals que es repetiran els dies 7 i 8 de març. El dia 6 es realitzarà a la Casa de la Dona una degustació internacional organitzada pel projecte dona SOADI des de les 17 a les 18 hores. A partir d’aquesta hora es projectarà la pel·lícula “7 diosas” en la Casa de les Dones. El dia 7 de març a les 19 hores es celebrarà el lliurament de Premis Clara Campoamor  per a l’Associació Lilith a la Sala Xemeneia del Castell.

**Dia de la Dona, 8 de Març**

En aquest dia es realitzaran diverses i variades activitats a l’IES Clara Campoamor sobre micromasclismes, relacions tòxiques, el  repartiment de les tasques domèstiques, el masclisme als videojocs, entre altres. Tindrà lloc l’exposició “Dones il·lustres”, Mistery rooms: les oblidades, decoració dels bancs del institut en femení, creacions literàries i artístiques en clau d’igualtat i la taula redona “En primera persona: Les dones arreu del món”. 

A les 12 hores, es farà la lectura del Manifest del Dia de la Dona per l’Alcaldessa d’Alaquàs, Elvira García Campos.

El dia 9 de març, la Casa de les Dones convida a tots els interessats a acudir amb roba còmoda i mocador per a ballar la dansa del ventre organitzat per AHLAM. Un ball col·lectiu per a tota la població es realitzarà el 10 de març a les 17:30 hores en la porta de l’Ajuntament i a les 21 hores un sopar de dones en el Centre Benàger on portes l’entrepà i elles et conviden a la resta. El dia 14 es farà la xarrada “Violència de Gènere” a càrrec de la Policia Nacional en el Castell d’Alaquàs.

**Esdeveniments esportius**

La celebració del Dia de la Dona també estarà carregat d’activitats esportives. El dia 3 de març es realitzarà la 26é Recreo-Cross de la Dona al voltant de les 17:30 hores i la recollida de dorsals serà l’1 i 2 del mateix mes. També tindrà lloc el 3r Corre Croos de la Dona on la inscripció es gratuïta  i es tramita via Internet a [www.picanya.org](http://www.picanya.org/). L’eixida serà a les 17 hores en la plaça del País i  hi haurà trofeus per a les tres primeres i samarreta per a totes les participants.

L’últim dia de celebració, el 26 de març, es celebrarà el III Duatló de la Dona al parc de La Sequieta a les 9 hores. Tots els interessats es podran inscriure en www.triatlocv.org/inscribete.